L 123/2
EL
Επίσημη Εφημερίδα της Ευρωπαϊκής Ένωσης
8.5.2023
(3)
Οι σταθεροποιητές μολύβδου αυξάνουν τη θερμική σταθερότητα του PVC κατά τη σύνθεσή του και την παραγωγή των αντικειμένων.
Επίσης προστατεύουν το PVC από τη φωτοαποικοδόμηση.
Η ενωσιακή βιομηχανία κατήργησε εθελοντικά τη χρήση σταθεροποιητών μολύβδου στο PVC κατά τη σύνθεση του PVC και σε αντικείμενα από PVC και ανέφερε ότι η διαδικασία αυτή ολοκληρώθηκε επιτυχώς το 2015 (5).
Τα αντικείμενα από PVC που περιέχουν μόλυβδο, ιδίως προϊόντα του τομέα των δομικών κατασκευών, έχουν μακρά διάρκεια ζωής, παραμένοντας σε χρήση για πολλές δεκαετίες και, στη συνέχεια, μετατρέπονται σε απόβλητα κατά την τελική διάθεσή τους και ενδέχεται να υποστούν ανακύκλωση, ενδεχομένως εισάγοντας εκ νέου τον μόλυβδο σε προϊόντα μέσω του ανακτημένου PVC.
Από τον φάκελο του παραρτήματος XV προκύπτει ότι το 90 % των εκτιμώμενων συνολικών εκπομπών μολύβδου από αντικείμενα από PVC στην Ένωση το 2016 οφειλόταν σε εισαγόμενα αντικείμενα από PVC, λόγω της σταδιακής κατάργησης των σταθεροποιητών μολύβδου στην Ένωση.
(4)
Για να διευκολυνθεί η εφαρμογή του προτεινόμενου περιορισμού, κρίνεται σκόπιμο να περιοριστεί η παρουσία μολύβδου σε PVC ανεξάρτητα από τη σκοπούμενη λειτουργία του.
(5)
Στις 5 Δεκεμβρίου 2017 η επιτροπή αξιολόγησης κινδύνων του Οργανισμού (στο εξής: RAC) εξέδωσε την τελική γνώμη της (6), καταλήγοντας στο συμπέρασμα ότι ο περιορισμός που προτείνει ο Οργανισμός αποτελεί το καταλληλότερο μέτρο σε επίπεδο Ένωσης για την αντιμετώπιση των κινδύνων που ενέχουν οι μολυβδούχες ενώσεις που περιέχονται σε αντικείμενα από PVC ως σταθεροποιητές όσον αφορά την αποτελεσματικότητα της μείωσης των εν λόγω κινδύνων, την πρακτικότητα και τη δυνατότητα παρακολούθησης.
(6)
Η RAC πρότεινε να απαγορευθεί η χρήση οποιασδήποτε συγκέντρωσης μολύβδου σε αντικείμενα από PVC.
Η RAC συμφώνησε επίσης με τον Οργανισμό ότι θα πρέπει να προβλεφθεί παρέκκλιση για τα αντικείμενα από PVC που περιέχουν ανακτημένο PVC.
Ωστόσο, η RAC πρότεινε να καθοριστούν ανώτατα όρια περιεκτικότητας σε μόλυβδο για ορισμένα αντικείμενα από PVC που περιέχουν άκαμπτο και εύκαμπτο ανακτημένο PVC αντίστοιχα, σε 2 % και 1 % κατά βάρος.
Στην εν λόγω πρόταση λήφθηκε υπόψη η εκτίμηση ότι η εναλλακτική επιλογή για την ανακύκλωση των εν λόγω αντικειμένων, δηλαδή η διάθεση των αποβλήτων από PVC μέσω της υγειονομικής ταφής και της αποτέφρωσης, θα αυξήσει τις εκπομπές στο περιβάλλον και δεν θα μειώσει τον κίνδυνο.
Τα προτεινόμενα διαφορετικά όρια λαμβάνουν υπόψη την εκτιμώμενη μέση περιεκτικότητα σε μόλυβδο των αποβλήτων άκαμπτου και εύκαμπτου PVC το 2013, τον αναμενόμενο αντίκτυπο στον όγκο της ανακύκλωσης και το γεγονός ότι η ελευθέρωση του μολύβδου από το εύκαμπτο PVC είναι γνωστό ότι είναι υψηλότερη σε σύγκριση με εκείνη από το άκαμπτο PVC.
Λήφθηκε δεόντως υπόψη το γεγονός ότι ορισμένα αντικείμενα έχουν υψηλή περιεκτικότητα σε ανακτημένο PVC που μπορεί να φτάνει το 100 % κ.β.
του PVC στο τελικό αντικείμενο.
(7)
Στις 15 Μαρτίου 2018 η επιτροπή κοινωνικοοικονομικής ανάλυσης του Οργανισμού (στο εξής: SEAC) εξέδωσε την τελική γνώμη της (7), στην οποία καταλήγει στο συμπέρασμα ότι ο περιορισμός που προτείνει ο Οργανισμός, όπως τροποποιήθηκε από τη RAC και τη SEAC, αποτελεί το καταλληλότερο μέτρο σε ενωσιακό επίπεδο για την αντιμετώπιση του κινδύνου που εντοπίστηκε όσον αφορά τα κοινωνικοοικονομικά οφέλη και το κοινωνικοοικονομικό κόστος.
Η SEAC κατέληξε στο συμπέρασμα αυτό βάσει των βέλτιστων διαθέσιμων στοιχείων, λαμβάνοντας υπόψη τις ιδιότητες του μολύβδου ως τοξικής ουσίας χωρίς κατώτατο όριο και τις επιπτώσεις του στην ανθρώπινη υγεία και την οικονομική προσιτότητα των δαπανών που συνδέονται με τον προτεινόμενο περιορισμό.
Η SEAC έλαβε υπόψη ότι υπάρχουν κατάλληλες εναλλακτικές λύσεις που είναι ευρέως διαθέσιμες και χρησιμοποιούνται ήδη στην Ένωση.
Έλαβε επίσης υπόψη τη σχέση κόστους/αποτελεσμα­ τικότητας του περιορισμού.
Τέλος, κατέληξε στο συμπέρασμα ότι ακόμη και οι περιορισμένες επιπτώσεις στην ανθρώπινη υγεία, από την άποψη της μείωσης του δείκτη νοημοσύνης, επαρκούν για να αντισταθμιστεί το κόστος του περιορισμού.
(8)
Η SEAC συμφώνησε με την πρόταση που διατυπώνεται στον φάκελο του παραρτήματος XV ότι, λαμβανομένης υπόψη της προβλεπόμενης εξέλιξης της συγκέντρωσης μολύβδου στο ανακτημένο PVC, η συγκέντρωση αυτή θα μειωθεί επαρκώς έως το 2035-2040, ώστε να μπορούν τα αντικείμενα από PVC που περιέχουν ανακτημένο PVC να συμμορφώνονται με το προτεινόμενο γενικό όριο συγκέντρωσης του μολύβδου 0,1 %.
Συνεπώς, η παρέκκλιση για ορισμένα αντικείμενα από PVC που περιέχουν ανακτημένο PVC θα πρέπει να εφαρμόζεται για 15 έτη από την έναρξη ισχύος του περιορισμού.
Η SEAC συμφώνησε επίσης ότι, προκειμένου να ληφθεί υπόψη η αβεβαιότητα όσον αφορά τις μελλοντικές τάσεις σχετικά με την ποσότητα των αποβλήτων PVC που καταλήγουν στην ανακύκλωση και την περιεκτικότητά τους σε μόλυβδο, η εν λόγω περίοδος εφαρμογής θα πρέπει να επαναξιολογηθεί εντός 10 ετών από την έναρξη ισχύος του περιορισμού.
Σύμφωνα με τον στόχο για την προώθηση κύκλων μη τοξικών υλικών και τη διατήρηση του υψηλού επιπέδου προστασίας της ανθρώπινης υγείας και του περιβάλλοντος, ο οποίος εντάσσεται στο σχέδιο δράσης της ΕΕ για την κυκλική οικονομία του 2015 (8), η Επιτροπή θεωρεί ότι η εν λόγω περίοδος εφαρμογής θα πρέπει να επαναξιολογηθεί εντός 7,5 ετών από την έναρξη ισχύος του περιορισμού.
(5) (6) (7) (8)
Έκθεση προόδου VinylPlus του 2017, σ.
14· βλέπε https://vinylplus.eu/uploads/downloads/VinylPlus_Progress_Report_2017.pdf. https://echa.europa.eu/documents/10162/86b00b9e-2852-d8d4-5fd7-be1e747ad7fa.
https://echa.europa.eu/documents/10162/86b00b9e-2852-d8d4-5fd7-be1e747ad7fa.
Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών.
Το κλείσιμο του κύκλου — Ένα σχέδιο δράσης της ΕΕ για την κυκλική οικονομία.
COM(2015) 614 final.